Diari Oficial de la Generalitat Valenciana


Sumari del DOGV 6533, del 01-06-2011 (2011/6172)

Informació pública de l'aprovació definitiva del Programa d'Actuació Integrada del Sector Urbanitzable Molí Nou.
----------------------------------------------------------------------------------------------------------------

### Dades del document

Número de DOGV
:   6533

Data del DOGV
:   01-06-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/6172


Data del document
:   26-05-2011

Organisme emissor
:   Ajuntament de Benaguasil

Tipus de document
:   Anunci

Descriptors 

:   * Benaguasil
    * administració local
    * pla d'urbanisme

Informació pública de l'aprovació definitiva del Programa d'Actuació Integrada del Sector Urbanitzable Molí Nou. [2011/6172]  
L'Ajuntament en sessió ordinària del Ple celebrada el 31 de març de 2011, entre altres va adoptar l'acord següent:   
  
Primer. Aprovar definitivament el programa d'actuació integrada, format per alternativa tècnica, avantprojecte d'urbanització i proposició juridicoeconòmica, aquesta última s'aprova en tot allò que siga conforme amb la legislació aplicable.  
Segon. Adjudicar definitivament la condició d'agent urbanitzador a favor de la mercantil Benaguasil Urbana, SL.  
Tercer. Requerir a l'esmentada mercantil com a agent urbanitzador (Benaguasil Urbana, SL) la presentació del corresponent projecte d'urbanització del Sector Molí Nou en el termini de 2 mesos des de la recepció d'aquest acord.  
El projecte d'urbanització que es presente haurà de contemplar per una banda les variacions establides en el planejament aprovat definitivament en fase autonòmica i per una altra s'haurà d'ajustar als requisits de la legislació aplicable.  
Així mateix junt al projecte d'urbanització del sector Molí Nou s'haurà de presentar la proposició juridicoeconòmica adaptada als nous paràmetres econòmics i a la legislació aplicable.  
Quart. Requerir a l'agent urbanitzador (Benaguasil Urbana, SL) la presentació del corresponent projecte d'urbanització del sector urbanitzable Sr 10 en el termini de 2 mesos des de la recepció d'aquest acord de conformitat amb les condicions de desenvolupament establides en la fitxa de planejament i de gestió del sector Molí Nou aprovada per la Comissió Territorial d'Urbanisme en data de 30 de setembre de 2009.  
  
Cinqué. Notificar aquest acord a la mercantil Benaguasil Urbana que adjuntarà l'informe del tècnic d'urbanisme de data de 22 de març de 2011.  
Sisé. Publicar aquest acord en el Diari Oficial de la Comunitat Valenciana.  
  
Contra l'acte d'aprovació definitiva i de conformitat amb el que estableix la Llei Reguladora de Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administrativa, es podrà interposar un dels recursos següents:   
a) Amb caràcter potestatiu, un recurs de reposició davant l'òrgan que va dictar l'acte recorregut, en el termini d'un mes, comptador des de l'endemà de la publicació d'aquest anunci. Si transcorre un mes des de l'endemà al de la interposició del recurs de reposició sense que aquest s'haja resolt, s'entendrà que ha sigut desestimat i s'hi podrà interposar un recurs contenciós administratiu davant el Jutjat Contenciós Administratiu de València, en el termini de sis mesos des de la desestimació presumpta.   
b) Un recurs contenciós administratiu, davant el Jutjat Contenciós Administratiu de València, dins del termini de dos meses comptadors des de l'endemà de la publicació d'aquest anunci.  
  
Benaguasil, 26 de maig de 2011.- L'Alcaldia Presidència: José Joaquín Segarra Castillo.